Η Αφαιρετική Σκέψη στις Διαταραχές στο Φάσμα της Σχιζοφρένειας
Creators: name: Δεληγιάννη, Θάλεια Ελευθερίου
Publisher: name: Aristotle University of Thessaloniki
Year: 2024
Subjects: Αφαιρετική Σκέψη
Διαταραχές στο Φάσμα της Σχιζοφρένειας
Δυσκολίες στην Αφαιρετική Ικανότητα
Abstract Thinking
Schizophrenia Spectrum Disorders
Difficulties in Abstract Thinking Ability

description: Η αφαιρετική σκέψη (ΑΣ) περιγράφει τη γνωστική διαδικασία, κατά την οποία η σκέψη επεκτείνεται πέρα από τα άμεσα παρατηρήσιμα και συγκεκριμένα χαρακτηριστικά ενός ερεθίσματος. Οι ασθενείς με Διαταραχές στο Φάσμα της Σχιζοφρένειας (ΔΦΣ) παρουσιάζουν σημαντικά ελλείμματα στην αφαιρετική ικανότητα και η σκέψη τους τείνει να είναι πιο συγκεκριμένη και άκαμπτη. Τα ελλείμματα αυτά επηρεάζουν την ικανότητα επίλυσης προβλημάτων, την διαπροσωπική τους επικοινωνία και τις κοινωνικές τους δεξιότητες, καθώς οι ίδιοι τείνουν να ερμηνεύουν μεταφορικές εκφράσεις με έναν πιο κυριολεκτικό και ιδιοσυγκρασιακό τρόπο. Η παρούσα έρευνα εξέτασε τη σχέση της ΑΣ με την ψυχοπαθολογία των ΔΦΣ και διερεύνησε την επίδραση της εκπαίδευσης και άλλων παραγόντων στην αφαιρετική ικανότητα. Στην έρευνα συμμετείχαν συνολικά 59 ασθενείς με ΔΦΣ, οι οποίοι αξιολογήθηκαν με κλίμακες όπως οι PANSS, YMRS, MADRS, HDRS, GAD-7, GAF, RASS, QoL, Glo.Di.S και STAI. Πραγματοποιήθηκε επίσης λήψη κλινικοδημογραφικού ιστορικού και πλήρης νευρογνωσιακή αξιολόγηση, η οποία αξιολόγησε την ΑΣ μέσω τεσσάρων υποδοκιμασιών: της εύρεσης ομοιοτήτων, της εύρεσης διαφορών, του εντοπισμού συσχετίσεων και της ερμηνείας παροιμιών. Αναλύσεις πολλαπλής παλινδρόμησης έδειξαν ότι συγκεκριμένα items της κλίμακας PANSS, όπως οι δυσκολίες στην αφηρημένη σκέψη, το ασύνηθες περιεχόμενο σκέψης, η διαταραχή του προσανατολισμού και η έλλειψη κρίσης και εναισθησίας, μπορούν να προβλέψουν σημαντικά την αφαιρετική ικανότητα. Από τις νευρογνωσιακές δοκιμασίες οι αριθμητικοί υπολογισμοί και η οπτικοχωρική ικανότητα (όπως μετρήθηκε με το Rey’s Figure test) προέβλεψαν σημαντικά την ΑΣ. Επιπλέον, το επίπεδο εκπαίδευσης, η συνολική βαθμολογία στη δοκιμασία Rey's Figure test, η διαταραχή του προσανατολισμού και ο συνολικός αριθμός αποπειρών αυτοκτονίας φάνηκε να σχηματίζουν ένα στατιστικά σημαντικό μοντέλο για την πρόβλεψη της ΑΣ, ενσωματώνοντας τόσο γνωστικούς όσο και κλινικούς παράγοντες. Η κοινωνική γνωσία συσχετίστηκε επίσης θετικά με την ΑΣ. Συνοπτικά, η μελέτη υπογραμμίζει την πολύπλευρη φύση της ΑΣ και την επίδραση συγκεκριμένων ψυχωτικών συμπτωμάτων και νευρογνωσιακών δυσκολιών σε αυτήν. Προγνωστικά μοντέλα που ενσωματώνουν το επίπεδο εκπαίδευσης και κλινικές μεταβλητές μπορούν να προσφέρουν πολύτιμες πληροφορίες για στοχευμένες θεραπευτικές στρατηγικές, αναδεικνύοντας την ανάγκη για εξατομικευμένες παρεμβάσεις που ενισχύουν την αφαιρετική ικανότητα και τη συνολική λειτουργικότητα των ασθενών με ΔΦΣ.
description: Abstract thinking (AbsT) describes the cognitive process in which thought extends beyond the immediately observable and specific characteristics of a stimulus. Patients with Schizophrenia Spectrum Disorders (SSDs) exhibit significant deficits in ΑbsT ability, with their thinking tending to be more concrete and rigid. These deficits affect their problem-solving ability, interpersonal communication and social skills, as they tend to interpret metaphorical expressions more literally and idiosyncratically. This study examined the relationship between AbsT and the psychopathology of SSDs and investigated the impact of education and other factors on AbsT ability. A total of 59 patients with SSDs participated in the study, undergoing evaluation with various scales, including PANSS, YMRS, MADRS, HDRS, GAD-7, GAF, RASS, QoL, Glo.Di.S and STAI. Clinical-demographic history was also obtained, and a comprehensive neurocognitive assessment was conducted, evaluating AbsT through four subtests: finding similarities, finding differences, identifying relationships, and interpreting proverbs. Multiple regression analyses showed that specific items from the PANSS scale, such as difficulties in abstract thinking, unusual thought content, disorientation and lack of judgment and insight, can significantly predict AbsT ability. Among the neurocognitive tests, arithmetic calculations and visuospatial ability (as measured by the Rey's Figure test) also significantly predicted AbsT. Furthermore, education level, total score on the Rey's Figure test, disorientation and the total number of suicide attempts formed a statistically significant model for predicting AbsT, incorporating both cognitive and clinical factors. Social cognition was also positively correlated with AT. Overall, the study highlights the multifaceted nature of AT and the impact of specific psychotic symptoms and neurocognitive difficulties on it. Predictive models incorporating education level and clinical variables can provide valuable information for targeted therapeutic strategies, emphasizing the need for individualized interventions that enhance AbsT ability and overall functionality in individuals with SSD.